**План-конспект**

**на занимание по интереси**

 **Първо основно училище „Св. Св. Кирил и Методий“ гр. Гоце Делчев**

**Тема:** Как можем да построим заедно „къща“ – нашата група, училище, общество – в която всяко различие е уважавано и намира мястото си

**Вид:**Урок за упражнение

**Клас:** 5 клас

**Продължителност:** 40 минути

**Цели:**

* **Образователни:**
* Да получат и споделят знания и умения, базирани на личния опит и преживявания;
* Да разберат значението на термините толерантност и уважение.
* **Възпитателни:**
* Да достигнат до разбирането, че всички човешки същества са различни и уникални и заслужават уважение и зачитане;

 - Да се убедят, че дори еднакви и лесни указания могат да бъдат интерпретирани

 по много начини от различните хора.

* Да разберат, че правилата трябва да се спазват.
* **Практико-приложни:**
* Активизиране на психическите процеси (описание, съпоставяне, сравняване, обобщаване и др.);
* Използване на играта, като средство за учене.

 **Методи на обучение:** Дискусионни(беседа, дискусия, обсъждане), ситуационни

 ( работни листове), дидактични игри (открий приликите и различията, игра за толе-

 рантност, открий скритите думи)

 **Дидактически материали:** Химикали, листове А4, работни листове за игрите, презентация.

 **Основни понятия:** прилики, различия**,** толерантност, уважение, спазване на

 правила, група, училище, общество.

**Структура на занятието**

**Фронтална уводна част**

 Мотивация и въвеждане на темата чрез Разказ за жирафа и слона

**Същинска част**

 След уводната част, учениците са заинтригувани и са по-мотивирани да започнем същинската част.

Последователно се играят 3 игри, с помощта на които се въвеждат основните стъпки (понятия), които трябва да се спазват при изграждането на една целодневна група.

**Игра №1 - Открийте приликите и различията**

Работа в групи до 6-8 човека

Насоки:

* Всяка група получава лист с начертани на него две колони – колона Прилики и колона Различия.
* За 3 минути, участниците обсъждат и записват приликите за всички в тяхната група.
* След това за още 3 мин. групите да отбелязват кои са различията, които откриват.
* Всяка група представя приликите и различията.
* Дискусия, примерни въпроси:
* Кое е онова, което ни свързва? А онова, което ни прави различни?
* Кое виждаме по-лесно – приликите или различията?
* Как ви карат да се чувствате различията, когато трябва да общувате с някого, който е различен?
* В заключение, един общ списък с прилики и различия на цялата група.

Извод: Приликите ни обединяват. Към различията трябва да бъдем толерантни

**Игра №2 Игра за толерантност**

Работи се индивидуално

Насоки

 Участниците затварят очи и не поглеждат докато не им се каже. Подаваме им лист хартия и те го сгъват на две. След това трябва да откъснат долния десен ъгъл на листа; да го сгънат отново на две; да откъснат долния ляв ъгъл на листа и да отворят очи. Всички разгръщат листа си и показват какво са получили. Листовете са накъсани по най-различни начини. Участниците дискутират играта и се прави извод.

Извод: Дори еднакви и лесни указания могат да бъдат интерпретирани по много начини от различните хора. Често мислим, че казваме на хората нещо съвсем ясно, но те не винаги ни разбират.Въпреки че тези хора не ни разбират ние трябва да се отнасяме с уважение към тях

**Ира №3 Открий скритите думи**

Работи се индивидуално

Насоки

На всяка група се дава лист, на който има таблица с букви. По редове и колони са написани думите България, знаме, герб, химн. Учениците трябва да открият и обградят тези думи.Да разтълкуват понятието „Национални символи“.

Извод: Като официални национални символи тяхното представяне и използване задължително следва строги норми и правила.Норми и **правила** трябва да се спазват във всяка една институция.

 **Заключителна част**

Обобщение и анализ

* Учителят прави обобщение на дейностите през часа;
* Дискутират се основните стъпки при построяването на „къща“;
* Учениците сами стигат до извода дали са построили здрава „ къща“;
* Урока завършва с разбирането, че по една „къща“ винаги може да се направи още нещо. Това може да стане, като забелязват, уважават и съхраняват всичко красиво и ценно.

Изготвил:

 Старши учител в група за ЦОУД Янка Лазарова